ডেমি লোভাটো

**ডেমেট্রিয়া ডেভন লোভাটো** (; উচ্চারণ:; জন্ম: ২০ আগস্ট ১৯৯২) হলেন একজন মার্কিন অভিনেত্রী, গায়িকা এবং গীতিকার। ''বার্নি অ্যান্ড ফ্রেন্ডসের'' ৭ম এবং ৮ম আসরে একজন শিশু অভিনেত্রী হিসেবে টেলিভিশনে অভিষেকের পর, ২০০৮ সালে ডিজনি চ্যানেলের টেলিভিশন চলচ্চিত্র ''ক্যাম্প রকে'' অভিনয় করার মাধ্যমে খ্যাতি অর্জন করেছেন। একই সময় লোভাটো তার ক্যারিয়ারের প্রথম গান ''দিস ইজ মি'' প্রকাশ করেন, যেটি বিলবোর্ড হট ১০০-এ সর্বোচ্চ ৯ নম্বর স্থান অধিকার করে। *[[ক্যাম্প রক]]* চলচ্চিত্রটির এবং এর অ্যালবামের সফলতার ফলে হলিউড রেকর্ডস লোভাটোর সাথে একটি রেকর্ডিং চুক্তি স্বাক্ষর করে। তার প্রথম অ্যালবাম, *[[ডোন্ট ফরগেট]]* (২০০৮), মার্কিন যুক্তরাষ্ট্রের বিলবোর্ড ২০০-এর ২ নম্বর স্থানে অভিষেক করেছিল। একই বছর, লোভাটো ডিজনি চ্যানেলের টেলিভিশন সিরিজ ''সনি উইথ এ চান্সে'' কেন্দ্রীয় চরিত্রে অভিনয় করেন এবং তার দ্বিতীয় অ্যালবাম, ''হেয়ার উই গো অ্যাগেইন'' প্রকাশ করেন; যেটি বিলবোর্ড ২০০-এ শীর্ষ স্থান দখল করা তার প্রথম অ্যালবামে পরিণত হয়েছিল।

২০১০ সালে তার জনপ্রিয় টেলিভিশন চলচ্চিত্র এবং সাউণ্ড-ট্রেক প্রকাশের পর, *[[ক্যাম্প রক ২: দ্য ফাইনাল জ্যাম]]*সহ, লোভাটোর ব্যক্তিগত সমস্যার কারণে তিনি তার ক্যারিয়ার থেকে বিরতি গ্রহণ করেন এবং এর ফলে *সনি উইথ এ চান্স*-এর ২য় আসরের পর উক্ত টেলিভিশন অনুষ্ঠান থেকে তাকে অপসারণ করা হয়। তিনি ২০১০ সালে শেষার্ধে তার মাদকাসক্তি, আহার ব্যাধি এবং নিজের ক্ষতি করা থেকে বিরত থাকার জন্য একটি চিকিৎসাকেন্দ্রে ভর্তি হয়েছিলেন। সেখানে তিনি ডাক্তারদের দ্বারা দ্বিপদসংক্রান্ত অসদাচরণে (এক ধরনের মানসিক রোগ) আক্রান্ত বলে চিহ্নিত হন। অতঃপর উক্ত চিকিৎসাকেন্দ্র থেকে সফলভাবে চিকিৎসা গ্রহণ করার পর তিনি তার তৃতীয় অ্যালবাম ''আনব্রোকেনের'' ওপর কাজ করেন। এই অ্যালবামটির মাধ্যমে তিনি তার বিভিন্ন ধরনের সমস্যা ব্যক্ত করেছেন। এই অ্যালবামের মূল গান, ''স্কাইস্ক্র্যাপার'', লোভাটোর দ্বিতীয় গান হিসেবে বিলবোর্ড হট ১০০-এর শীর্ষ ১০-এ প্রবেশ করেছিল। অন্যদিকে এই অ্যালবামের দ্বিতীয় গান, গিভ ইওর হার্ট এ ব্রেক, মার্কিন যুক্তরাষ্ট্রে "ট্রিপল প্লাটিনাম" হিসেবে প্রত্যয়িত হয়েছিল। ২০১২ এবং ২০১৩ সালে লোভাটো ''দ্য এক্স ফ্যাক্টরের'' মার্কিন সংস্করণে একই সাথে একজন বিচারক এবং পরামর্শদাতার দায়িত্ব পালন করেছেন। তার চতুর্থ অ্যালবাম, ''ডেমি'' ২০১৩ সালে প্রকাশিত হয়েছে। এই অ্যালবামের অন্যতম জনপ্রিয় গান *[[হার্ট অ্যাটাক (ডেমি লোভাটো গান)|হার্ট অ্যাটাক]]*, যেটি লোভাটোর তৃতীয় গান হিসেবে বিলবোর্ড হট ১০০-এর শীর্ষ ১০-এ প্রবেশ করেছিল। যখন তিনি এই অ্যালবামটির প্রচারণা করছিলেন, তখন তিনি *স্টেয়িং স্ট্রং: ৩৬৫ ডে এ ইয়ার* (২০১৩) নামে একটি বই রচনা করেছেন। তিনি ফক্স চ্যানেলে সম্প্রচারিত ধারাবাহিক ''গ্লিতে'' একটি পার্শ্ব চরিত্রে অভিনয়ের মাধ্যমে পুনরায় অভিনয় জগতে প্রবেশ করেন এবং ২০১৪ সালে তার জীবনকাহিনী সমৃদ্ধ একটি বই প্রকাশ করেন। লোভাটোর পঞ্চম অ্যালবাম, ''কনফিডেন্ট'' (২০১৫), বিলবোর্ড ২০০-এর ২ নম্বর স্থান অধিকার করেছিল। এই অ্যালবামের মূল গান *[[কুল ফর দ্য সামার]]*, মার্কিন যুক্তরাষ্ট্রে "ডাবল প্ল্যাটিনাম" স্বীকৃতি অর্জন করেছে। লোভাটোর সবগুলো অ্যালবাম মার্কিন যুক্তরাষ্ট্রে স্বর্ণ স্বীকৃতি লাভ করেছে।

সঙ্গীতাঙ্গনে, লোভাটো একজন পপ, পপ রক এবং আরএন্ডবি শিল্পী হিসেবে বিবেচিত হন। তিনি বেশ কয়েকটি উল্লেখযোগ্য পুরস্কার অর্জন করেছেন, যার মধ্যে একটি এমটিভি ভিডিও মিউজিক পুরস্কার, ১৪টি টিন চয়েস পুরস্কার, ৫টি পিপল’স চয়েজ পুরস্কার, ১টি আলমা পুরস্কার এবং ২টি ল্যাটিন আমেরিকান মিউজিক পুরস্কার উল্লেখযোগ্য। এছাড়াও তিনি একজন *[[গিনেস বিশ্ব রেকর্ড]]ধারী* এবং ২০১৭ সালে, *[[টাইম (পত্রিকা)|টাইম]]* পত্রিকা দ্বারা প্রকাশিত ১০০ জন প্রভাবশালী ব্যক্তিদের তালিকায় ছিলেন।

বিনোদন শিল্পের বাইরে, লোভাটো একজন সমাজসেবকও। বিনোদন শিল্পের বাইরে, লোভাটো তার ক্যারিয়ারের শুরু হতেই বিভিন্ন ধরনের সামাজিক এবং পরিবেশগত কাজের সাথে সংযুক্ত ছিলেন। ২০১৩ সালে মে মাসে, তিনি মার্কিন যুক্তরাষ্ট্রের ওয়াশিংটন ডিসিতে পদার্থের অপব্যবহার এবং মানসিক স্বাস্থ্য সেবা প্রশাসন দ্বারা পরিচালিত জাতীয় শিশু মানসিক স্বাস্থ্য সচেতনতা সপ্তাহে কিশোর, তরুণ এবং প্রাপ্তবয়স্কদের মানসিক স্বাস্থ্য সমস্যাকে মোকাবেলা করার জন্য আয়োজিত বিভিন্ন কর্মকাণ্ডে জড়িত ছিলেন। তিনি একই সাথে এলজিবিটি সম্প্রদায় এবং নারী অধিকারের একজন সক্রিয় ব্যক্তিত্ব। ২০১৪ সালে, তিনি লস অ্যাঞ্জেলেস প্রাইড সপ্তাহের জন্য "গ্র্যান্ড মার্শাল" হিসেবে নির্বাচিত এবং একই বছর তিনি মার্কিনদের বিবাহ সমতা সম্পর্কিত প্রচারণার মানবাধিকার প্রচারণার মুখপাত্র হিসেবে নিযুক্ত হয়েছিলেন। ২০১৬ সালের এপ্রিল মাসে, এলজিবিটি সম্প্রদায়ের মানুষদের জন্য বিশেষ অবদানের স্বীকৃতিস্বরূপ তিনি জিএলএএডি অগ্রদূত পুরস্কার দ্বারা সম্মানিত হয়েছেন।

## জীবন এবং পেশা
### ১৯৯২–২০০৬: প্রারম্ভিক জীবন এবং ক্যারিয়ারের শুরু
ডেমি লোভাটো ১৯৯২ সালের ২০ আগস্ট, মার্কিন যুক্তরাষ্ট্রের নিউ মেক্সিকোর আলবাকার্কিতে একজন প্রকৌশলী ও সুরকার প্যাট্রিক মার্টিন লোভাটো এবং সাবেক ডালাস কাউবয়েজ চিয়ারলিডার ডায়না দে লা গার্জার ঘরে জন্মগ্রহণ করেন। লোভাটোর ডালাস (জন্ম: ৪ ফেব্রুয়ারি ১৯৮৮) নামে একজন বড় বোন, একজন ছোট মাতৃসুলভ সৎ বোন, অভিনেত্রী ম্যাডিসন দে লা গার্জা; এবং একজন বড় পৈতৃক সৎ বোন, "অ্যাম্বার" (যার সাথে তিনি ২০ বছর বয়সে সর্বপ্রথম কথা বলেছিলেন) রয়েছে।

১৯৯৪ সালের শেষার্ধে লোভাটোর বাবা-মায়ের বিবাহবিচ্ছেদ হয়েছে এবং এই ঘটনাটি তার দ্বিতীয় জন্মদিনের পরপরই হয়েছিল। লোভাটোর বাবা মেক্সিকীয় বংশোদ্ভূত ছিলেন, তবে পর্তুগিজ ও ইহুদিদের সাথে তার সম্পর্ক রয়েছে। অন্যদিকে তার মা একই সাথে ইংরেজ ও আইরিশ বংশোদ্ভূত ছিলেন। তার বাবার পারিবারিক সূত্রে তিনি মার্কিন যুক্তরাষ্ট্রের গৃহযুদ্ধ সংঘের অভিজ্ঞ ব্যক্তিত্ব ফ্রান্সিস্কো পেরেয়া (১৮৩০-১৯১৩) এবং সান্টা ফে দে নুয়েভো মেক্সিকোর রাজ্যপাল ফ্রান্সিস্কো জেভিয়ের চাভেজের বংশধর ছিলেন। ডিএনএ পরীক্ষার মাধ্যমে লোভাটো জানতে পারেন যে, তিনি ১৬ শতাংশ স্ক্যান্ডিনাভীয় বংশোদ্ভূত এবং ১ শতাংশ আফ্রিকান বংশোদ্ভূত।

লোভাটো টেক্সাসের ডালাসে তার শৈশব অতিবাহিত করেছেন। ২০০২ সালে, তিনি শিশুতোষ টেলিভিশন সিরিজ ''বার্নি এন্ড ফ্রেন্ডসে'' অ্যাঞ্জেলা চরিত্রে অভিনয়ের মাধ্যমে অভিনয় জগতে প্রবেশ করেছেন। তিনি ৭ বছর বয়সে পিয়ানো এবং ১০ বছর বয়সে গিটার বাজাতে শুরু করার পাশাপাশি নৃত্য ও অভিনয়ের ক্লাসেও যোগদান করেন। লোভাটো এ্যালেন ডিজ্যানারেসকে জানান যে তিনি শৈশবে এত বেশি হয়রানির স্বীকার হয়েছিলেন যে তিনি তার পরিবারের কাছে গৃহশিক্ষার মাধ্যমে শিক্ষা গ্রহণ করার জন্য আবেদন করেছিলেন এবং ২০০৯ সালের এপ্রিল মাসে তিনি গৃহশিক্ষার মাধ্যমে উচ্চ বিদ্যালয় ডিপ্লোমা অর্জন করেছেন। পরে তিনি পিএসিইআরের হয়রানি বিরোধী সংগঠনের মুখপাত্র হিসেবে নিযুক্ত হন এবং ''আমেরিকা'স নেক্সট টপ মডেলে'' হয়রানি সম্পর্কে বক্তব্য পেশ করেছেন। ২০০৬ সালে, লোভাটো *[[প্রিজন ব্রেক]]* এবং *[[জাস্ট জর্ডান]]* নামক দুটি টেলিভিশন অনুষ্ঠানে অভিনয় করেছেন।

২০১৫ সালের সেপ্টেম্বর মাস অনুযায়ী, লোভাটোর নাম "দাবিদারহীন কুগান" তালিকায় স্থান পেয়েছিল; যেটি শিশু অভিনয়শিল্পীদের একটি তহবিল, যাদের উপার্জন আংশিকভাবে প্রতিসংহৃত ছিল।

### ২০০৭–২০০৮: ক্যাম্প রক এবং ডোন্ট ফরগেট

২০০৭ এবং ২০০৮ সালে, লোভাটো ডিজনি চ্যানেলে সম্প্রচারিত ''এজ দ্য বেল রিংস'' নামক একটি স্বল্পদৈর্ঘ্যের টেলিভিশন অনুষ্ঠানে শার্লট এডামস নামক চরিত্রে অভিনয় করেছেন। লোভাটো ২০০৭ সালে ডিজনি চ্যানেলের টেলিভিশন চলচ্চিত্র *[[ক্যাম্প রক]]* ও অনুষ্ঠান ''সনি উইথ এ চান্সে'' গুণপরীক্ষা দেন এবং তিনি দুটিতেই অভিনয় করার জন্য নির্বাচিত হন। লোভাটো মিচি টরেস নামক "ক্যাম্প রক"-এর প্রধান চরিত্রে অভিনয় করেছেন। এই চলচ্চিত্রটি ২০০৮ সালের ২০শে জুন তারিখে মুক্তি পেয়েছিল। এর অ্যালবাম চলচ্চিত্রটি প্রকাশের ৩ দিন পূর্বে মুক্তি পেয়েছিল; যদিও এর সঙ্গীতকে বর্তমান যুগের "হাই স্কুল মিউজিক" থেকে অনেক নিম্নতর বলে বিবেচনা করা হয়। এন্টারটেইনমেন্ট উইকলির গিলিয়ান ফ্লিন লিখেছিলেন যে, উক্ত চলচ্চিত্রে লোভাটোর অভিনয় দক্ষতা বেশ ইতিবাচক ছিল। লোভাটো উক্ত চলচ্চিত্রের অ্যালবামের ৪টি গান গেয়েছিলেন, যার মধ্যে ''উই রক'' এবং ''দিস ইজ মি'' অন্যতম। একই বছরের গ্রীষ্মে, তিনি তার প্রথম অ্যালবাম প্রকাশের পূর্বে *[[ডেমি লাইভ! ওয়ার্ম আপ ট্যুর]]* নামক একটি সফর শুরু করেছিলেন এবং একই সাথে জোনাস ব্রাদার্সের বার্নিং আপ ট্যুরেও অংশগ্রহণ করেছিলেন।

লোভাটোর প্রথম অ্যালবাম, *[[ডোন্ট ফরগেট]]*, ২০০৮ সালের ২৩শে সেপ্টেম্বর মুক্তি পেয়েছিল এবং সমালোচকরা এই অ্যালবামের জন্য ইতিবাচক প্রতিক্রিয়া প্রদান করেছিল। এন্টারটেইনমেন্ট উইকলির মাইকেল স্লেজাক বলেছেন, "হয়ত ডেমি লোভটো তার ভক্তদের পরিতৃপ্ত করতে পেরেছেন, কিন্তু তিনি ''ডোন্ট ফরগেটের'' মাধ্যমে কোনো রকার জয়লাভ করতে পারবেন না"। উক্ত অ্যালবামটি বিলবোর্ড ২০০-এ ২ নম্বর স্থানে অভিষেক করেছিল, প্রথম সপ্তাহে এই অ্যালবামটির ৮৯,০০০ কপি বিক্রি হয়েছিল। এর গানগুলোর মধ্যে ১০টি গানে সহযোগী-লেখক হিসেবে জোনাস ব্রাদার্স তার সাথে কাজ করেছিলেন। *ডোন্ট ফরগেট* মার্কিন যুক্তরাষ্ট্রে ৫,০০,০০০ কপির বেশি বিক্রি হওয়ার মাধ্যমে লে রেকর্ডিং ইন্ডাস্ট্রি এসোসিয়েশন অফ আমেরিকা (আরআইএএ) দ্বারা গোল্ড হিসেবে প্রত্যয়িত হয়েছিল। এই অ্যালবামের মূল গান, ''গেট ব্যাক'', এর পপ রক শৈলীর জন্য প্রশংসা কুড়িয়েছিল এবং এই গানটি বিলবোর্ড হট ১০০-এ সর্বোচ্চ ৪৩ নম্বর স্থান অধিকার করেছিল। শুধু এই গানটি আমেরিকায় ৫,৬০,০০০ কপির বেশি বিক্রি হয়েছিল। এই অ্যালবামের দ্বিতীয় গান, ''লা লা ল্যান্ড'', এর শক্ত রক উপাদানের জন্য প্রশংসিত হয়েছিল এবং এই গানটি বিলবোর্ড হট ১০০-এ সর্বোচ্চ ৫২ নম্বর স্থান অধিকার করেছিল। একই সাথে এই গানটি আয়ারল্যান্ড এবং যুক্তরাজ্যে শীর্ষ ৪০-এ অন্তর্ভুক্ত হয়েছিল। উক্ত গানের চিত্রসঙ্গীতটি পরিচালনা করেছেন ব্রেন্ডন মালোয় এবং টিম উইলার।

### ২০০৯–২০১০: সনি উইথ এ চান্স এবং হেয়ার উই গো অ্যাগেইন

২০০৯ সালে, লোভাটো জোনাস ব্রাদার্স, মাইলি সাইরাস এবং সেলিনা গোমেজের সাথে ''সেন্ড ইট অন'' নামে একটি চ্যারিটি গান এবং ডিজনি'স ফ্রেন্ডস ফর চেঞ্জের মূল গানটি রেকর্ড করেছিলেন। ডিজনি বিশ্বব্যাপী সংরক্ষণ তহবিলের সহযোগিতায় এই গানগুলোর সম্পূর্ণ অর্থ পরিবেশগত দাতব্য প্রতিষ্ঠানকে দান করেছিল। ডিজনি চ্যানেলে সম্প্রচারিত পরিস্থিতিগত কমেডি নাটক ''সনি উইথ এ চান্সে'' তিনি সনি মুনরো চরিত্রে অভিনয় করেছেন। তিনি ৮ই ফেব্রুয়ারি তারিখে মুক্তিপ্রাপ্ত *সো র‍্যান্ডম!* নামে গল্পের ভেতর গল্পে একজন নতুন সদস্য হিসেবে অন্তর্ভুক্ত হয়েছিলেন। লোভাটোর অভিনয় দক্ষতা সম্পর্কে লস অ্যাঞ্জেলেস টাইমসের রবার্ট লয়েড তাকে "খুব ভালো অভিনেত্রী" বলে বর্ণনা করেছেন এবং একই সাথে তিনি লোভাটোকে হানা মন্টানার অভিনেত্রী (এবং লোভাটোর বন্ধু) মাইলি সাইরাসের সাথে তুলনা করেছেন। একই বছরের জুন মাসে, তিনি ডিজনি চ্যানেলের চলচ্চিত্র, ''প্রিন্সেস প্রোটেকশন প্রোগ্রামে'' প্রিন্সেস রোসালিন্দা / রোসি গঞ্জালেজের চরিত্রে অভিনয় করেছেন। এই চলচ্চিত্রটি, ডিজনি চ্যানেল মূল চলচ্চিত্রের চতুর্থ সর্বোচ্চ তারকা পাওয়া চলচ্চিত্র।

২০০৯ সালের ২১শে জুলাইয়ে, লোভাটোর দ্বিতীয় অ্যালবাম, ''হেয়ার উই গো অ্যাগেইন'' মুক্তি পেয়েছিল; তিনি এই অ্যালবাম সম্পর্কে বলেছেন যে, এটি জন মায়্যারের শাব্দ শৈলীর অনুরূপভাবে তৈরিকৃত অ্যালবাম। এই অ্যালবামটি সমালোচকদের কাছ থেকে ইতিবাচক প্রতিক্রিয়া গ্রহণ করেছে, একই সাথে সমালোচকরা এই গানের পপ রক ধারার প্রশংসা করেছেন। এই অ্যালবামও অনেকটা ''ডোন্ট ফরগেটের'' মতোই প্রতিক্রিয়া অর্জন করেছিল। এই অ্যালবামটি লোভাটোর প্রথম অ্যালবাম হিসেবে "বিলবোর্ড ২০০-এর ১ নম্বরে অভিষেক করেছিল, এই অ্যালবামটি প্রথম সপ্তাহে ১,০৮,০০০ কপি বিক্রিত হয়। এই অ্যালবামটি মুক্তির পূর্বে, তিনি "সামার ট্যুর ২০০৯" নামক একটি সফর করেছিলেন। এই অ্যালবামের মূল গান, ''হেয়ার উই গো অ্যাগেইন'' বিলবোর্ড হট ১০০-এ সর্বোচ্চ ৫৯ নম্বর স্থান অধিকার করেছিল এবং পরিশেষে এটি সর্বোচ্চ ১৫ নম্বর পর্যন্ত উঠেছিল, এই গানটি লোভাটোর সর্বকালের সর্বোচ্চ স্থান অধিকারী গানে পরিণত হয়েছিল। অন্যদিকে কানাডিয়ান হট ১০০-এ এই গানটি সর্বোচ্চ ৬৮ নম্বর এবং নিউজিল্যান্ডে সর্বোচ্চ ৩৮ নম্বর স্থান দখল করেছিল। এই অ্যালবামের দ্বিতীয় এবং সর্বশেষ গান, *[[রিমেম্বার ডিসেম্বর]]*-এর পূর্বের গানগুলোর সফলতা অর্জন করতে ব্যর্থ হয়েছিল, কিন্তু এটি যুক্তরাজ্য সিঙ্গেলস চার্টে ৮০ নম্বর স্থান অধিকার করেছিল।

লোভাটো *হেয়ার উই গো অ্যাগেইন* অ্যালবামের প্রচারণার জন্য ৪০টি শহরে সরাসরি কনসার্ট করার মাধ্যমে তার ক্যারিয়ারের প্রথম কনসার্ট সফর শুরু করেছিলেন। এই সফরটি ২০০৯ সালের ২১শে জুন শুরু এবং ২১শে আগস্ট শেষ হয়েছিল। এই সফরের উদ্বোধনী গানে তার সাথে ডেভিড আরচুলেটা, কেএসএম এবং জর্ডান প্রুইট কণ্ঠ মিলিয়েছিলেন। এই সফরে একসাথে গান পরিবেশন করার মাধ্যমে লোভাটো এবং আরচুলেটা ২০০৯ টিন চয়েস পুরস্কারে "চয়েস মিউজিক ট্যুর" পুরস্কার জয়লাভ করেছিলেন। ২০১০ সালের মার্চ মাসে, লোভাটো এবং জো জোন্স *[[মেক এ ওয়েভ]]* নামে ডিজনি ফ্রেন্ডস ফর চেঞ্জের জন্য দ্বিতীয় চ্যারিটি গান রেকর্ড করেছিলেন। একই বছরের মে মাসে, ''গ্রে'স অ্যানাটমির'' ৬ষ্ঠ আসরের "শাইনি হ্যাপি পিউপল" পর্বে একজন স্কিটসোফ্রিনিয়ায়আক্রান্ত কিশোরীর চরিত্রে অতিথি শিল্পী হিসেবে অভিনয় করেছেন। যদিও সমালোচকরা তার বিচিত্রমুখিতার প্রশংসা করার পাশাপাশি তার অভিনয়ে খুশী ছিলেন এবং তারা প্রকাশ করেন করেন যে তার অভিনয় দর্শকদের আকর্ষণ করার ক্ষেত্রে প্রাথমিক পরিকল্পনা ছিল। পরে একই বছরে, তিনি দক্ষিণ আমেরিকান ট্যুর নামে তার প্রথম আন্তর্জাতিক সফরে উপস্থিত হয়েছিলেন। অতঃপর ''জোনাস ব্রাদার্স লাইভ ইন কনসার্টে'' একজন অতিথি শিল্পী হিসেবে যোগদান করেছিলেন।

২০১০ সালের ৩রা সেপ্টেম্বরে মুক্তিপ্রাপ্ত ''ক্যাম্প রক ২: দ্য ফাইনাল জ্যামে'' লোভাটো মিচি টরেস চরিত্রে অভিনয় করেছেন। সমালোচকরা এই চলচ্চিত্রের কাহিনী নিয়ে পরস্পরবিরোধী অবস্থানে ছিলেন, অন্যদিকে রটেন টম্যাটোস এই চলচ্চিত্রকে ৪০ শতাংশ তারকা প্রদান করেছে। এন্টারটেইনমেন্ট উইকলির জেনিফার আর্মস্ট্রং লোভাটোর অভিনয়কে "নির্ভরযোগ্য মর্মস্পর্শী" বলে আখ্যায়িত করেছিলেন। এই চলচ্চিত্রটি ৮ মিলিয়ন দর্শকের জন্য মুক্তি পেয়েছিল, যেটি পরবর্তীতে বছরের সেরা এবং ১ নম্বর ক্যাবল-টেলিভিশন চলচ্চিত্রে পরিণত হয়েছিল। এই চলচ্চিত্রের অ্যালবামটি ১০ই আগস্ট তারিখে মুক্তি পেয়েছিল, যেখানে লোভাটো সর্বমোট ৯টি গান গেয়েছিলেন; যার মধ্যে ''ক্যান'ট ব্যাক ডাউন'' এবং ''উড'নট চেঞ্জ এ থিং'' অন্যতম। এই অ্যালবামটি বিলবোর্ড ২০০-এ ৩ নম্বর স্থানে অভিষেক করেছিল, যেটি প্রথম সপ্তাহে ৪১,০০০ কপির বেশি বিক্রিত হয়েছিল। লোভাটো এবং এই চলচ্চিত্রের অন্যান্য অভিনয়শিল্পীদের ন্তর্ভূক্তক রার জন্য "দ্য জোনাস ব্রাদার্স লাইভ ইন কনসার্ট"টিতে পররিবর্তন নতে হযয়েছিল এই কনসার্টটি ৭ই আগস্ট শুরু হযয়েছিল যেটি আরো দুই সপ্তাহ পূর্বে অনুষ্ঠিত হওয়ার জন্য পরিকল্পনা করা হয়েছিল। একই বছর ৫ই অক্টোবর ''সনি উইথ এ চান্সের'' অ্যালবাম মুক্তি পেয়েছিল, যেখানে লোভাটো ৪টি গান গেয়েছিলেন; যার মধ্যে *[[মি, মাইসেলফ এন্ড টাইম]]* অন্যতম। এই অ্যালবামটি বিলবোর্ড ২০০-এর ১৬৩ নম্বরে অভিষেক (এবং সর্বোচ্চ স্থান অধিকার) করেছিল, যেটি লোভাটোর সবচেয়ে কম বিক্রিত হওয়া অ্যালবামে পরিণত হয়েছিল।

### ২০১১–২০১২: আনব্রোকেন এবং দ্য এক্স ফ্যাক্টর

একই মাসেই, লোভাটো *সনি উইথ এ চান্স* হতে তার প্রস্থান ঘোষণা করেছিলেন, এই অনুষ্ঠানটি সমাপ্তির মাধ্যমে তিনি তার অভিনয় ক্যারিয়ারের ইতি টানেন; লোভাটো পরে জানান যে, তিনি যখন মনে করবেন যে তার অভিনয় ক্যারিয়ার নিয়ে সুনিশ্চিত ঠিক তখনই তিনি পুনরায় অভিনয় জগতে ফিরে আসবেন। লোভাটোর প্রস্থানের পর *সনি উইথ এ চান্সের* অভিনয়শিল্পীদের নিয়ে পরিচালক একটি স্পিন অফ অনুষ্ঠান পরিচালনা করেছিল, সেখানেও গল্পের ভেতর গল্গ ধারাটিই প্রধান রূপে প্রদর্শিত হয়েছিল। উক্ত অনুষ্ঠানটি একটি আসর প্রচারিত হওয়ার পরে বাতিল ঘোষণা করা হয়েছিল। ২০১১ সালের ২০শে সেপ্টেম্বর, লোভাটো তার তৃতীয় অ্যালবাম, ''আনব্রোকেন'' মুক্তি পেয়েছিল। ২০১০ সালের শুরুতে, এই অ্যালবামের মাধ্যমে লোভাটো আরএন্ডবি নিয়ে পরীক্ষানিরীক্ষা করেন, যার জন্য উক্ত অ্যালবামে খুব কম পপ রক ধারার গান লক্ষ্য করা গিয়েছিল। এই অ্যালবাম এবং এর রচনাশৈলী সমালোচকদের কাছ থেকে মিশ্র প্রতিক্রিয়া গ্রহণ করেছিল, যেখানে তারা সকলে সঙ্গীতজ্ঞে লোভাটোর সংগ্রামের এক উন্নতি লক্ষ্য করেন এবং লোভাটোর কণ্ঠের প্রশংসা করেন, কিন্তু তারা তার পূর্ববর্তী প্রচেষ্টা থেকে অধিক জাতিবাচকতা লক্ষ্য করেন। এই অ্যালবামটি তার জন্য একটি বাণিজ্যিক সফলতা ছিল, এটি বিলবোর্ড ২০০-এর সর্বোচ্চ ৪ নম্বর স্থান অধিকার করেছিল এবং এটি এর মুক্তির প্রথম সপ্তাহে ৯৭,০০০ কপির বেশি বিক্রিত হয়েছিল। পরবর্তীতে এটি মার্কিন যুক্তরাষ্ট্রে ৫,০০,০০০ কপিরও বেশি বিক্রিত হওয়ার মাধ্যমে "স্বর্ণ" হিসেবে প্রত্যয়িত হয়েছিল।

এই অ্যালবামের মূল গান, ''স্কাইস্ক্র্যাপার'' স্বাবলম্বন এবং আত্মবিশ্বাসের বার্তার জন্য প্রশংসিত হয়েছিল। এই গানটি বিলবোর্ড ১০০-এর সর্বোচ্চ ১০ নম্বর স্থান অধিকার করেছিল এবং এটিকে এর মুক্তির প্রথম সপ্তাহে ১,৭৬,০০০-এরও বেশি বার ডাউনলোড করা হয়েছিল, এর ফলে এটি ২০১৩ সালে মুক্তিপ্রাপ্ত ''হার্ট অ্যাটাক'' মুক্তির পর সবচেয়ে বেশি বিক্রিত হওয়া গানে পরিণত হয়েছিল। এই গানটি ২০০৮ সালে প্রকাশিত ''দিস ইজ মির'' পর (যেটি সর্বোচ্চ ৯ নম্বর স্থান অধিকার করেছিল) বিলবোর্ড ১০০-এ সর্বোচ্চ স্থান অধিকারী লোভাটোর দ্বিতীয় গানে পরিণত হয়েছিল। একই সাথে এই গানটি হট ডিজিটাল গান চার্টে ২ নম্বর স্থানে অভিষেক করেছিল। *স্কাইস্ক্র্যাপার* গানটি ২০১২ সালের সেপ্টেম্বর মাসে অনুষ্ঠিত ২০১২ এমটিভি ভিডিও মিউজিক পুরস্কারে "সেরা বার্তাসহ ভিডিও পুরস্কার" জয়লাভ করেছিল। এই অ্যালবামের দ্বিতীয় ও সর্বশেষ গান, *[[গিভ ইওর হার্ট এ ব্রেক]]*, বিলবোর্ড ১০০-এ সর্বোচ্চ ১৬ নম্বর স্থান অধিকার করেছিল, যেটি লোভাটোর চতুর্থ সর্বোচ্চ স্থান পাওয়া গানে পরিণত হয়েছিল। একই সাথে এই গানটি মার্কিন প্রাপ্তবয়স্ক টপ ৪০ চার্টে সর্বোচ্চ ১২ নম্বর স্থান এবং মার্কিন পপ সঙ্গীত চার্টে সর্বোচ্চ ১ নম্বর স্থান অর্জন করেছিল; একই সাথে এই গানটি পপ সঙ্গীত চার্টের ইতিহাসে সবচেয়ে দীর্ঘ লাফ দিয়ে ১ নম্বর স্থান অর্জন করা গানে পরিণত হয়েছিল। ২০১৪ সালের এপ্রিল মাসে, এই গানটি আরআইএএ দ্বারা ৩ বার প্ল্যাটিনাম দ্বারা প্রত্যয়িত হয়েছিল; ২০১৪ সালের অক্টোবর মাস অনুযায়ী, এই গানটির ২.১ মিলিয়ন ডিজিটাল কপি বিক্রিত হয়েছিল।

মে মাসে, তিনি ''দ্য এক্স ফ্যাক্টরের'' মার্কিন সংস্করণের ২য় আসরের একজন বিচারকের দায়িত্ব পালন করেছেন, তিনি এর জন্য ১ মিলিয়ন ডলার বেতন পেয়েছিলেন। তিনি উক্ত অনুষ্ঠানে ব্রিটনি স্পিয়ার্স, সাইমন কোয়েল এবং এল.এ. রিডের সাথে বিচারকের দায়িত্ব পালন করেছেন। তখন এটা ধারণা করা হয়েছিল যে, লোভাটোকে তরুণ দর্শকদের আকর্ষণ করার জন্য বিচারক হিসেবে নিয়োগ দেয়া হয়েছিল। তিনি সেখানে যুব প্রাপ্তবয়স্ক বিভাগের প্রতিযোগীদের পরামর্শ প্রদান করতেন। উক্ত অনুষ্ঠানে তার অধীনস্থ প্রতিযোগী সিসি ফ্রে ৬ষ্ঠ স্থান অধিকার করেছিল। আগস্ট মাসে মিনেসোটা রাজ্য উৎসবে, ২০১২ এমটিভি ভিডিও মিউজিক পুরস্কারের প্রাক-অনুষ্ঠানে গান পরিবেশন করার পর লোভাটো ঘোষণা করেন যে, তিনি ডিসেম্বর মাস নাগাদ একটি নতুন গান প্রকাশ করতে পারেন। একই বছর ২৪শে ডিসেম্বরে, স্যান্ডি হুক প্রাথমিক স্কুল শুটিংয়ে ক্ষতিগ্রস্তদেরকে উৎসর্গ করে তার ইউটিউব চ্যানেলে *[[এঞ্জেলস এমোং আস]]* নামে একটি গানের ভিডিও প্রকাশ করেছিলেন। মার্চ মাসে, তিনি নিশ্চিত করে যে তিনি *দ্য এক্স ফ্যাক্টরের* ৩য় আসরে পুনরায় বিচারকের দায়িত্ব পালন করবেন, যার জন্য তাকে পূর্বের তুলনায় দ্বিগুণ বেতন দেওয়া হয়েছিল।

### ২০১৩–২০১৪: ডেমি এবং গ্লি

২০১৩ সালের ১০ই মে লোভাটো তার চতুর্থ অ্যালবাম, ''ডেমি'' প্রকাশ করেছিলেন, তিনি এই অ্যালবামটির জন্য সিন্থপপ এবং বাবলগম পপ থেকে অনুপ্রাণিত হয়ে গান রেকর্ড করেছিলেন, যা এই অ্যালবামের গানগুলোতে পরিলক্ষিত হয়। সমালোচকরা এই অ্যালবামটিকে সাধারণত ইতিবাচক প্রতিক্রিয়া দিয়েছিলেন। যদিও দ্য নিউ ইয়র্ক টাইমসের জন কারমাইকেল এই অ্যালবামটিতে লোভাটোর মজার রুপান্তর লক্ষ্য করেছেন, এন্টারটেইনমেন্ট উইকলি অনুযায়ী এই অ্যালবামটিতে লোভাটোর কম পরিপক্ব প্রতিচ্ছবি ফুটে উঠেছে। বিলবোর্ড ২০০-এ এই অ্যালবামটি ৩ নম্বর স্থানে অভিষেক করেছিল, এটি মুক্তির প্রথম সপ্তাহে ১,১০,০০০ কপিরও বেশি বিক্রিত হয়েছিল; যার মাধ্যমে এটি লোভাটোর ক্যারিয়ারে প্রথম সপ্তাহে সবচেয়ে বেশি বিক্রিত অ্যালবামে পরিণত হয়েছিল। এই অ্যালবামটি আন্তর্জাতিকভাবেও সফলতা অর্জন করেছিল; নিউজিল্যান্ড, স্পেন এবং যুক্তরাজ্যর মতো দেশগুলোতে এই অ্যালবামটি শীর্ষ ১০-এর মধ্যে অবস্থান করেছিল এবং এই অ্যালবামটি মার্কিন যুক্তরাষ্ট্রে "স্বর্ণ" হিসেবে প্রত্যয়িত হয়েছিল।

১১ই জুনে, লোভাটো আইবুকসে *ডেমি* নামে একটি ই-বুক প্রকাশ করেছিল। *ডেমি* অ্যালবামে তার মূল গান, ''হার্ট অ্যাটাক'', বিলবোর্ড হট ১০০-এ ১২ নম্বর স্থানে অভিষেক করেছিল। এই গানটি মুক্তির প্রথম সপ্তাহে ২,১৫,০০০ কপির বেশি বিক্রিত হয়েছিল। এই গানটি পরিশেষে শীর্ষ ১০-এর মধ্যে অবস্থান করেছিল (যেটি মার্কিন টপ ১০-এ লোভাটোর তৃতীয় গান ছিল)। এই গানটি একই সাথে যুক্তরাজ্য, অস্ট্রেলিয়া এবং ইউরোপেও সফলতা অর্জন করেছিল। এই অ্যালবামের দ্বিতীয় গান, ''ম্যাড ইন দ্য ইউএসএ'' বিলবোর্ড হট ১০০-এর সর্বোচ্চ ৮০ নম্বর স্থান দখল করেছিল। *ডেমি* অ্যালবামের তৃতীয় গান, ''নিয়ন লাইটস'', বিলবোর্ড হট ১০০-এর সর্বোচ্চ ৩৬ নম্বর স্থান দখল করেছিল এবং মার্কিন হট ডান্স ক্লাব সঙ্গীতে ১ নম্বর স্থান দখল করেছিল। এই অ্যালবামের চতুর্থ গান; ''র‍্যালি ডোন্ট কেয়ারে'' লোভাটোর সাথে শের লয়েড গান পরিবেশন করেছেন, এই গানটি লোভাটোর তৃতীয় গান হিসেবে ইউএস ডান্স চার্টে স্থান পেয়েছিল এবং বিলবোর্ড হট ১০০-এর ৯৮ নম্বর স্থানে অভিষেক করেছিল, অতঃপর সর্বোচ্চ ২৬ নম্বর স্থানে উঠেছিল।

লোভাটো পরে তার চতুর্থ অ্যালবাম ''ডেমির'' অন্য একটি সংস্করণ প্রকাশ করেছিলেন; যেখানে তিনি ৭টি নতুন গান সংযুক্ত করেছিলেন; যার মধ্যে ৪টি সরাসরি অনুষ্ঠানের গান এবং ৩টি স্টুডিও রেকর্ডিং ছিল। এই অ্যালবামের আপ নামক একটি গানে লোভাটো অলি মার্সের সাথে গান পরিবেশন করেছিলেন। লোভাটো *হার্ট বাই হার্ট*-এর মাধ্যমে দ্য মরটাল ইন্সট্রুমেন্টস: সিটি অফ বোনস অ্যালবামে অবদান রেখেছেন।

লোভাটো ''গ্লি''-এর ৫ম আসরে কমপক্ষে ৬টি পর্বে অভিনয় করার পরিকল্পনা করেছিলেন, কিন্তু তিনি উক্ত আসরে মাত্র ৪টি পর্বে অভিনয় করেছিলেন। তিনি উক্ত অনুষ্ঠানে দানি চরিত্রে অভিনয় করেছেন, যেটির তিনি একজন সংগ্রামী নিউ ইয়র্ক ভিত্তিক শিল্পীর চরিত্র ছিল, যিনি রাশেল বেরি (লি মিশেল) ও সান্টানা লোপেজের (নায়া রিভেরা) বন্ধু এবং তিনি নতুন সহকর্মী এডাম ল্যামবার্টের চরিত্রের সাথে সম্পর্কে ছিলেন। লোভাটো এই আসরের দ্বিতীয় পর্বে অভিষেক করেছিলেন, যেটি ৩রা অক্টোবর তারিখ হতে প্রচার করা শুরু হয়েছিল। ১৯শে নভেম্বরে, তিনি *স্টেয়িং স্ট্রং: ৩৬৫ ডেস এ ইয়ার* নামে একটি বই প্রকাশ করেছিলেন, যেটি দ্য নিউ ইয়র্ক টাইমস-এ সবচেয়ে বেশি বিক্রিত হওয়া বইয়ের তালিকায় শীর্ষস্থান দখল করেছিল। অতঃপর লোভাটো তার একটি স্মৃতিকথা লিখবেন বলে জানিয়েছিলেন, যা এখন পর্যন্ত প্রকাশিত হয়নি।

২০১৩ সালে ২৯শে সেপ্টেম্বরে, তিনি তার আসন্ন নিয়ন লাইটস সফর ঘোষণা করেছিলেন (যার অধীনে তিনি একবার কানাডায় ভ্রমণ করেছিলেন), যেটি ২০১৪ সালের ৯শে ফেব্রুয়ারি শুরু এবং ১৭ই মে শেষ হয়েছিল। একই বছরের ২১শে অক্টোবরে, তিনি ডিজনির চলচ্চিত্র ''ফ্রোজেনের'' জন্য ''লেট ইট গো'' গানে কণ্ঠ দিয়েছিলেন, যেটি ২৭শে নভেম্বর থিয়েটারে মুক্তি পেয়েছিল এবং এই গানটিকে চলচ্চিত্রের অ্যালবামের একটি গান হিসেবে প্রচারণা করা হয়েছিল। এই গানটি মার্কিন বিলবোর্ড হট ১০০-এর সর্বোচ্চ ৩৮ নম্বর স্থান দখল করেছিল এবং প্রায় ২০ সপ্তাহ উক্ত চার্টে অবস্থান করেছিল। ২০১৩ সালের ১৮ই ডিসেম্বরে, লোভাটো নিশ্চিত করেন যে তিনি আর ''দ্য এক্স ফ্যাক্টরের'' সাথে কাজ করবেন না। ২০১৪ সালের ১৮ই মে, দ্য ভ্যাম্পসের প্রথম অ্যালবাম, ''মিট দ্য ভ্যাম্পসের'' চতুর্থ গান ''সামবডি টু ইউতে'' লোভাটো কণ্ঠ প্রদান করেছিলেন। একই বছরের ২৯শে মে, তিনি তার চতুর্থ কনসার্ট সফর (এবং প্রথম বিশ্ব সফর, যেটি ২৫টি শহরে আয়োজন করা হয়েছিল) *[[ডেমি ওয়ার্ল্ড ট্যুর]]* শুরু করেছিলেন, যেটি উত্তর আমেরিকায় তার প্রথম সফর ছিল। ২০১৪ সালের নভেম্বর মাসে, লোভাটো এনরিক ইগলেসিয়াসের সাথে ''সেক্স এন্ড লাভ ট্যুরের'' একটি অনুষ্ঠানে গান পরিবেশন করেছেন। একই সাথে তিনি তার অনেকদিনের বন্ধু নিক জোনাসের সাথে ''নিক জোনাস'' অ্যালবামের *আভালাঞ্চে* নামক গানে কাজ করেছেন, এই গানটি ২০১৪ সালের নভেম্বর মাসে মুক্তি পেয়েছিল। লোভাটো অলি মার্সের চতুর্থ স্টুডিও অ্যালবাম, ''নেভার বিন বেটারের'' দ্বিতীয় গান ''আপে'' কণ্ঠ দিয়েছিলেন।

২০১৪ সালের ডিসেম্বর মাসে, লোভাটো ডেভন বাই ডেমি নামক ত্বকের যত্নশীল পণ্য উদ্বোধন করেছিলেন। ২০১৪ সালের ২৪শে ডিসেম্বরে, তার ভক্তদের জন্য বড়োদিন উৎসবের উপহার হিসেবে তিনি তার গান ''নাইটিঙ্গলের'' মিউজিক ভিডিও প্রকাশ করেছিলেন।

### ২০১৫–২০১৬: কনফিডেন্ট
লোভাটোর পঞ্চম অ্যালবাম, কনফিডেন্ট, ২০১৫ সালের ১৬ই অক্টোবর মুক্তি পেয়েছিল এবং এটি সঙ্গীত সমালোচকদের কাছ থেকে ইতিবাচক প্রতিক্রিয়া গ্রহণ করেছিল। এই অ্যালবামটি বিলবোর্ড ২০০-এ ২ নম্বর স্থানে অভিষেক করেছিল এবং এটি এর মুক্তির প্রথম সপ্তাহে ৯৮,০০০ কপি বিক্রিত হয়েছিল। এই অ্যালবামটি তৈরি করার সময়, লোভাটো বলেছিলেন: 

২০১৬ সালের জুলাই মাসে, মার্কিন যুক্তরাষ্ট্রে ২,১১,০০০ কপির বেশি বিক্রিত হয়েছিল এবং এই অ্যালবামটি আরআইএএ দ্বারা "স্বর্ণ" হিসেবে প্রত্যয়িত হয়েছিল। ২০১৫ সালের মে মাসে, বিলবোর্ড প্রকাশ করেছিল যে, "শিল্পী-কেন্দ্রিক" নতুন রেকর্ড লেবেল, সেফহাউস রেকর্ডসের সাথে লোভাটো সংযুক্ত রয়েছেন, যার সহ-মালিক হবেন তিনি। এই লেবেলটিতে লোভাটোর সাথে তার ম্যানেজার ফিল ম্যাকইন্টায়ার এবং নিক জোনাসের অংশীদারত্ব রয়েছে এবং এই লেবেলটি অন্য আরেকটি রেকর্ড লেবেল আইল্যান্ড রেকর্ডসের সাথে সহযোগী ব্যবস্থার মাধ্যমে এক সাথে কাজ করার জন্য স্বাক্ষরিত হয়েছে। *কনফিডেন্ট* নামক অ্যালবামটি এই নতুন উদ্যোগের মাধ্যমেই প্রকাশ করা হয়েছিল। এই অ্যালবামটি তার ক্যারিয়ারের দ্বিতীয় বহু-লেবেল ভিত্তিক অ্যালবাম ছিল; তিনি এর পূর্বে জোনাস ব্রাদার্সের সাথে সংযুক্ত ছিল, যেটি ইউএমজি / হলিউড / জোনাস ব্রাদার্সের অংশীদারত্বে কাজ করেছিল; এটি বর্তমানে বিলুপ্ত হয়ে গিয়েছে।

২০১৫ সালের ১লা জুলাইয়ে, লোভাটো *কনফিডেন্টের* মূল গান *[[কুল ফর দ্য সামার]]* প্রকাশ করেছিলেন। ২০১৫ সালের ১৮ই সেপ্টেম্বরে, এই অ্যালবামের দ্বিতীয় গান হিসেবে ''কনফিডেন্ট'' প্রকাশ করেছিলেন। ২০১৫ সালের ১৭ই অক্টোবরে, *কুল ফর দ্য সামার* ও *কনফিডেন্টের* মিশ্রিত গান পরিবেশন করেছেন এবং সেটারডে নাইট লাইভ অনুষ্ঠানের ৪১তম আসরে ''স্টোন কোল্ড'' গানটি পরিবেশন করেছিলেন। লোভাটো ফল আউট বয়ের চতুর্থ স্টুডিও অ্যালবাম ''আমেরিকান বিউটি / আমেরিকান সাইকোর'' ''ইরেসিস্টিবলের'' পুনঃপ্রকাশে কণ্ঠ দিয়েছিলেন। একই মাসে, তিনি মুখ্য মডেলিং সংস্থা উইলহেলমিনা মডেলসের সাথে স্বাক্ষরিত হয়েছিলেন। ২০১৫ সালের ২২শে অক্টোবরে, লোভাটো তার আরএন্ডবি-চারিত গান *[[ওয়েটিং ফর ইউ]]*-এর চিত্রসঙ্গীত প্রকাশ করেছিলেন, যেটিতে তার সাথে মার্কিন র‍্যাপার সিরাহ কণ্ঠ প্রদান করেছিলেন। ২০১৫ সালের ২৬শে অক্টোবরে, লোভাটো এবং নিক জোনাস ঘোষণা করেছিলেন যে, তারা দুজনে ফিউচার নাউ ট্যুরের জন্য একসাথে সফর করবেন। ২০১৫ সালের ১১ই ডিসেম্বরে অনুষ্ঠিত সঙ্গীতে বিলবোর্ড নারী অনুষ্ঠানে প্রথমবারের মতো প্রদানকৃত রুলব্রেকার পুরস্কারে সম্মানিত হয়েছিলেন। ২০১৬ সালের ২১শে মার্চে, *স্টোন কোল্ড* গানটিকে *কনফিডেন্ট* অ্যালবামের তৃতীয় এবং সর্বশেষ গান হিসেবে প্রকাশ করা হয়েছিল। ২০১৬ সালের ১লা জুলাইয়ে, লোভাটো তার অ্যালবামের প্রচারণার জন্য তার নতুন গান, *[[বডি সে]]* প্রকাশ করেছিলেন।

### ২০১৭–২০১৮: টেল মি ইউ লাভ মি

২০১৭ সালের ফেব্রুয়ারি মাসে, লোভাটো *বিয়ন্ড সাইলেন্স* নামে একটি তথ্যচিত্রে কার্যনির্বাহী কর্মকর্তা হিসেবে কাজ করেছেন। উক্ত তথ্যচিত্রে ৩ জন মানসিক রোগে আক্রান্ত ব্যক্তিদের উপস্থাপন করা হয়েছে; এই তথ্যচিত্রে যেসকল মানসিক রোগ দেখানো হয়েছে তার মধ্যে দ্বিপদসংক্রান্ত অসদাচরণ, স্কিটসোফ্রিনিয়া, বিষণ্নতা এবং উদ্বেগ অন্যতম। তিনি ২০১৭ সালের মার্চে মুক্তিপ্রাপ্ত চিট কোডসের গান ''নো প্রোমিসেসে'' কণ্ঠ দিয়েছেন এবং একই সাথে তিনি এর চিত্রসঙ্গীতেও উপস্থিত হয়েছেন। অন্যদিকে ২০১৭ সালের জুনে মুক্তিপ্রাপ্ত জ্যাক্স জোন্সের গান ''ইন্সট্রাকশনে'' স্টেফলন ডনের সাথে কণ্ঠ দেওয়ার পাশাপাশি এর চিত্রসঙ্গীতেও উপস্থিত হয়েছেন। ২০১৭ সালে, টাইমের বার্ষিক ১০০ সবচেয়ে প্রভাবশালী মানুষের তালিকায় লোভাটো স্থান পেয়েছিলেন। ২০১৭ সালের ৫ই মে তারিখে, লোভাটো ইউটিউবে *আই এম: ডেমি লোভাটো* নামে একটি তথ্যচিত্র প্রকাশের ঘোষণা দিয়েছেন। একই মাসের ৮ তারিখে, তিনি জাতিসংঘের *গার্ল আপ* নামে একটি উদ্যোগে সহযোগিতা করার জন্য খেলাধুলার পোশাকের প্রতিষ্ঠান ফ্যাবলেটিকসের সাথে সহযোগিতার ঘোষণা দিয়েছেন। একই বছর ১১ জুলাই তারিখে, লোভাটো তার ষষ্ঠ স্টুডিও অ্যালবামের প্রথম গান ''সরি নো সরি'' প্রকাশ করেছিলেন। ২৩ আগস্টে, তিনি তার ষষ্ঠ স্টুডিও অ্যালবাম ''টেল মি ইউ লাভ মি'' প্রকাশের তারিখ ঘোষণা করেছিলেন; এই অ্যালবামটি ২০১৭ সালের ২৯শে সেপ্টেম্বরে প্রকাশিত হয়েছে।

মুক্তির প্রথম সপ্তাহে এই অ্যালবামটির ৭৮,০০০ কপি বিক্রয় হওয়ার পাশাপাশি অ্যালবামটি মার্কিন *বিলবোর্ড ২০০*-এর তিন নম্বর স্থান অভিষেক করেছিল। এই অ্যালবামটি সঙ্গীত সমালোচকদের কাছ থেকে ইতিবাচক প্রতিক্রিয়া গ্রহণ করারা পাশাপাশি এবং লোভাটোর প্রথম অ্যালবাম হিসেবে মার্কিন যুক্তরাষ্ট্রে প্লাটিনাম হিসেবে প্রত্যয়িত হয়েছে। ১৭ই অক্টোবর তারিখে, লোভাটো ইউটিউবে *[[ডেমি লোভাটো:সিমপ্লি কমপ্লিকেটেড]]* নামক একটি তথ্যচিত্র প্রকাশ করেছিলেন; এই তথ্যচিত্রে লোভাটোর জীবনী, পেশা এবং ব্যক্তিগত সংগ্রাম তুলে ধরা হয়েছে। এই তথ্যচিত্রটি ২০১৮ এমটিভি চলচ্চিত্র এবং টেলিভিশন পুরস্কার অনুষ্ঠানে "সেরা সংগীত তথ্যচিত্র" বিভাগে মনোনীত হয়েছিল। ২০১৭ সালের অক্টোবর মাসে, লোভাটো ডিজে খালেদ এবং কেহলানিসহ অন্যান্য বিশেষ অতিথিদের সাথে নিয়ে টেল মি ইউ লাভ মি বিশ্ব সফর নামে উত্তর আমেরিকার বিভিন্ন স্থানে সফরের তারিখ ঘোষণা করেছিলেন। তিনি পরবর্তী মাসগুলোতে ইউরোপে এবং দক্ষিণ আমেরিকার বিভিন্ন স্থানে সফরের তারিখ নিশ্চিত করেন; তার এই সফর কার্যক্রম ২০১৮ সালের ফেব্রুয়ারি মাসে সমাপ্ত হয়েছিল।

২০১৭ সালের নভেম্বর মাসে, লোভাটো পুয়ের্তো রিকোর গায়ক লুইস ফনসির সাথে *[[এলামে লা কুলপা]]* নামে একক গান প্রকাশ করেছিলেন। ২০১৮ সালের ২৪শে মার্চ তারিখে, তিনি ওয়াশিংটন ডিসিতে মার্চ ফর আওয়ার লাইভস নামে বন্দুক বিরোধী সহিংসতা সমাবেশে সঙ্গীত পরিবেশন করেছিলেন। মে মাসে, ক্রিস্তিনা আগিলেরা লোভাটোর সাথে *[[লিবারেশন (ক্রিস্তিনা আগিলেরার অ্যালবাম)|লিবারেশন]]* অ্যালবামের জন্য *[[ফল ইন লাইন]]* নামে একটি একক প্রকাশ করেছিলেন এবং ক্লিন বান্ডিটের সাথে "সলো" নামে একটি একক গানে কণ্ঠ দিয়েছেন। *সলো* গানটি যুক্তরাজ্যের তালিকায় প্রথমবারের মতো লোভাটোর এক নম্বর গান হয়েছিল। ২১শে জুন তারিখে, লোভাটো *[[সোবার (ডেমি লোভাটোর গান)|সোবার]]* নামে একটি নতুন একক প্রকাশ করেছিলেন, যেটিকে তিনি "নিজের সত্য" হিসেবে উল্লেখ করেছিলেন এবং এটিতে তিনি আসক্তি ও সংকট নিয়ে লড়াইয়ের আলোচনা করেছেন।

### ২০১৯–বর্তমান: অভিনয়ে প্রত্যাবর্তন
২০১৯ সালের ১১ই মে তারিখে, একটি ইনস্টাগ্রাম পোস্টের মাধ্যমে, লোভাটো প্রকাশ করেছেন যে তিনি স্কুটার ব্রোন নামক একজন নতুন ম্যানেজারের সাথে স্বাক্ষর করেছেন। তিনি জানান যে, "তিনি তার পরবর্তী অধ্যায়টি শুরু করতে আরও সুখী, অনুপ্রাণিত এবং উচ্ছ্বসিত হতে পারেন না।" সারা বছর ধরে, লোভাটো নতুন সংগীতের ইঙ্গিত দিয়ে সামাজিক যোগাযোগ মাধ্যমে ভক্তদের ইঙ্গিত দিয়েছিলেন এবং আগস্ট মাসে জানিয়েছিলেন যে তিনি একটি নতুন অ্যালবামের জন্য কাজ করছেন। ২০১৯ সালের আগস্ট মাসে, এক প্রতিবেদনে জানা যায় যে, লোভাটো নেটফ্লিক্সের চলচ্চিত্র *[[ইউরোভিশন (চলচ্চিত্র)|ইউরোভিশনে]]* যোগ দিয়েছেন, যেটি পরিচালনা করেছেন ডেভিড ডবকিন; এই চলচ্চিত্রটি একই নামের গানের প্রতিযোগিতার উপর ভিত্তি করে নির্মাণ করা হয়েছে। লোভাটো উইল ফেরেল এবং রাশেল ম্যাকএডামসের সাথে অভিনয় করবেন। ২০১৩ সালে *গ্লিতে* অতিথি চরিত্রে অভিনয় করার পর এটি লোভাটোর প্রথম অভিনয় ছিল। পরের মাসে, একটি নতুন প্রকল্পে কাজ করার ইঙ্গিত প্রদান করার পর, লোভাটো একটি ইনস্টাগ্রাম পোস্টের মাধ্যমে প্রকাশ করেছেন যে তিনি এনবিসিতে প্রচারিত সিটকম *[[উইল অ্যান্ড গ্রেস|উইল অ্যান্ড গ্রেসের]]* চূড়ান্ত মৌসুমে অতিথি চরিত্রে অভিনয়ের মাধ্যমে টেলিভিশন জগতে প্রত্যাবর্তন করবেন।

২০২০ সালের জানুয়ারি মাসে, এক প্রতিবেদনে প্রকাশ করা হয় যে, লোভাটো ৬২তম বার্ষিক গ্র্যামি পুরস্কারে *[[অ্যানিওয়ান (ডেমি লোভাটোর গান)|অ্যানিওয়ান]]* নামক তার একক গানটি পরিবেশন করার মাধ্যমে পুনরায় সঙ্গীত জগতে ফিরে আসবেন। এই গানটি তৎক্ষণাৎ আইটিউনসে প্রকাশ করা হয়েছিল। বিরতি থেকে ফিরে আসার পর এটি লোভাটোর প্রথম গান ছিল। ২০২০ সালের ১লা ফেব্রুয়ারি তারিখে, লোভাটো ড্যান + শের সাথে *[[বাড লাইট]] সুপার বোল মিউজিক ফেস্ট*-এ *[[স্পিচলেস (ড্যান + শের গান)|স্পিচলেস]]* গানটি উপস্থাপন করে সকলকে চমকে দিয়েছিলেন। পরের দিন রাতে লোভাটো সুপার বোল এলআইভিতে "দ্য স্টার-স্প্যাম্পলড ব্যানার" উপস্থাপনা করেছেন। এর কিছু দিন পরে, লোভাটো জানান যে তিনি *পিলো টক উইথ ডেমি লোভাট* নামে একটি টক শো উপস্থাপনা করবেন,যেটি নতুন ভিডিও স্ট্রিমিং মাধ্যম কুইবিতে প্রচার করা হবে। ২০২০ সালের ৬ই মার্চ তারিখে, লোভাটো *[[আই লাভ মি (গান)|আই লাভ মি]]* নামে একটি নতুন একক গান প্রকাশ করেছিলেন। ২০২০ সালের ১৭ই এপ্রিল তারিখে, লোভাটো ইংরেজ গায়ক-গীতিকার স্যাম স্মিথের সাথে *[[আই'ম রেডি (স্যাম স্মিথের গান)|আই'ম]]* নামক একটি সহযোগী গান প্রকাশ করেছিলেন।

## শিল্পকর্ম
### প্রভাব
লোভাটো এক সাক্ষাৎকারে জানান যে সঙ্গীতে তার সবচেয়ে বড় অনুপ্রেরণা হচ্ছেন ক্রিস্টিনা অ্যাগুলেরা এবং কেলি ক্লার্কসন। এছাড়াও তার সঙ্গীতের পেছনে আরো বেশ কয়েকজন অনুপ্রেরণা হিসেবে কাজ করেছেন; তারা হলেন: ব্রিটনি স্পিয়ার্স, রিয়ানা, কেরি হিলসন, জেনিফার লোপেজ, আরেথা ফ্রাঙ্কলিন, গ্ল্যাডাইস নাইট, মারিয়া ক্যারি, হুইটনী হাস্টন, অ্যালেক্সজ জনসন, বিলি হলিডে, এবং বিলি গিলম্যান। গিলম্যান সম্পর্কে লোভাটো বলেছেন, "যখন আমি কিশোরী ছিলাম তখন আমাদের দুজনের কণ্ঠস্বর একই ছিল। আমি তার সকল গান সবসময় অনুশীলন করতাম"। লোভাটো বলেন যে জন মায়্যারের লেখা গানগুলো তাকে "বিপুলভাবে অনুপ্রাণিত" করেছে এবং *আনব্রোকেনের* মুক্তির পর, তার সঙ্গীতের ধরন হিপ হপ এবং আরএন্ডবির দিকে স্থানান্তরিত হয়েছে। লোভাটো বলেন, "হুইটনী হাস্টন এবং ক্রিস্টিনা অ্যাগুলেরাকে আমি বেশ শ্রদ্ধা করি, যেসকল গানে তারা অসাধারণ ছিল এবং যেসকল গানে তারা আবেদনময়ী কিংবা এই রকম কিছু হতে চেষ্টা করেনি; সে সকল গানের প্রতিই আমার শ্রদ্ধা এবং ভালোবাসা রয়েছে"। ক্লার্কসনের প্রশংসা সম্পর্কে লোভাটো বলেছেন, "আমি শুধু মনে করেছিলাম যে তিনি একজন মহান পথিকৃৎ। তাকে কখনই প্রকাশ্যে মদ্যপান করতে, জোরে গাড়ি চালাতে কিংবা আপত্তিকরজনক পোশাক পরিধান করতে বা এই রকম খারাপ কিছুর সাথে দেখা যায়নি। আমি মনে করি যে তিনি একজন অত্যন্ত প্রতিভাবান শিল্পী হিসেবে একটি সর্বোৎকৃষ্ট উদাহরণ স্থাপন করেছেন"। লোভাটোর দ্য নিয়ন লাইট ট্যুরটি বিয়ন্সের থেকে অনুপ্রাণিত ছিল বলে তিনি জানিয়েছেন।

### কণ্ঠস্বর
লোভাটো হচ্ছেন একজন সম্পূর্ণ সরু গীতধর্মী শিল্পী। তার ৪টি অষ্টকের কণ্ঠ্য পরিসীমা রয়েছে, একটি নোট এবং একটি অর্ধটোন, বাঁশি নিবন্ধন এর অন্তর্ভুক্ত। ডিজিটাল স্পাইয়ের নিক লেভিনে লোভাটো প্রথম অ্যালবাম, ''ডোন্ট ফরগেটে'' তার কণ্ঠের উপর মন্তব্য করে বলেছেন, "লোভাটো অবশ্যই জোনাসেসের থেকে একজন শক্তিশালী গায়িকা। আসলে, তার স্থূলকায় কণ্ঠের কাজ ক্রমাগত চিত্তাকর্ষক হয়ে উঠছে।" আইডলেটরের বেকি ব্রেইন লোভাটো সম্পর্কে লিখেছেন, তার একটি ঘায়েল করার মতো কণ্ঠ রয়েছে এবং ভালো কিছুর জন্য তার মধ্যে এ-তালিকাভুক্ত উপাদান রয়েছে।" দ্য হলিউড রিপোর্টারের সোফি স্কিলাচির মতে, "লোভাটোর এমন একটি কণ্ঠ রয়েছে, যা দ্বারা সে যেকোনো কঠোর সমালোচকের মুখ বন্ধ করে দিতে পারে। এই শিল্পী আমি দেখতে পাওয়া এক বিরল ব্যাপার।" লোভাটোর দ্বিতীয় স্টুডিও অ্যালবাম, ''হেয়ার উই গো অ্যাগেইন'' সম্পর্কে দ্য বাফালো নিউজের জেফ মিয়ের্স লিখেছেন, "লোভাটো তার অন্যান্য ডিজনির সহকর্মীদের মতো নয়, তিনি আসলেই খুব ভালো গান গাইতে পারেন... (এবং এটা) বেশ সতেজকারক। স্বাভাবিক ক্ষমতার কোন অভাবকে ঢেকে রাখার জন্য (তার স্বয়ংক্রিয় সুরের প্রয়োজন হয় না)।"

লোভাটোর তৃতীয় অ্যালবাম, ''আনব্রোকেনের'' উপর মন্তব্য করে রায়ান টেডার বলেছেন, "ডেমির জল কণ্ঠস্বর আমাকে গানের স্রোতে প্রবাহিত করে নিয়ে যায়! আমার জানতামই না যে তার কণ্ঠ এতো ভালো হতে পারে। সে হচ্ছে আমার সাথে কাজ করা শিল্পীদের মধ্যে সবচেয়ে ভালো গায়িকা। সোজাসুজি, এতো ভালো... আমি বলতে চাইতেছি যে, সে হচ্ছে কেলি ক্লার্কসনের স্তরের গায়িকা এবং কেলি এই ধরনের সঙ্গীতশিল্পীদের জন্য একটি ভিত্তি স্থাপন করেছেন।" তিনি লোভাটোর চতুর্থ অ্যালবাম ''ডেমির'' একটি গান, ''নিয়ন লাইটে'' এক সাথে কাজ করা প্রসঙ্গে বলেছেন যে, "লোভাটো, পপ সঙ্গীতে, সবচেয়ে বৃহত্তম পরিসরধারী গায়িকা। আমার সাথে কাজ করা সর্বোচ্চ পূর্ণ কণ্ঠধারী গায়িকা হতে পারে সে।" অল্টার দ্য প্রেস-এর টামসিন উইলস ''ডেমিতে'' লোভাটোর কণ্ঠ সম্পর্কে বলেছেন, "এটা দেখায় যে তার কণ্ঠ কতটুকু শক্তিশালী এবং কতোগুলো শৈলী প্রকরণকে তিনি নিজেই সম্পূর্ণভাবে পূর্ণতা প্রদান করতে পারেন।"

নিয়ন লাইট সফরের প্রতিক্রিয়ায়, আইডলেটরের মাইক ওয়াস মন্তব্য করেছেন, "তোমাকে উজ্জ্বল বিক্ষেপের অধিকারী হওয়ার প্রয়োজন নেই যখন তুমি ডেমির মতো গানকে বেল্ট আউট করতে পারবে এবং দর্শকের সাথে একটি মানসিক স্তরে সংযোগ স্থাপন করতে পারবে।" ডেমি বিশ্ব সফরের প্রতিক্রিয়ায় লস অ্যাঞ্জেলেস ম্যাগাজিনের মারিয়েল ওয়াকিম লোভাটোর কণ্ঠ সম্পর্কে মন্তব্য করেছেন, "আমি যারা এখনো লোভাটোর ক্যারিয়ারকে অনুসরণ করার ক্ষেত্রে মাথা ঘামাননি তাদের জন্য বলতে চাই, আসুন কিছু উপায় খুঁজে বের করি: এই মেয়েটি গান গাইতে পারে, ফেসবুক বন্ধুদের দ্বারা বিচার হওয়ার ভয়কে জয় করতে পারে, কারণ তুমি তোমার সর্বশেষ হাসি হাসবে যখন তিনি ৫ বছর পর (হতে পারে তারও আগে) একটি গ্র্যামি অ্যাওয়ার্ড জয়লাভ করবে। মাত্র ২২ বছর বয়সে, তার কণ্ঠ পরিসীমা সকলকে স্তম্ভিত করে দিতে পারে।" তিনি লোভাটোর কণ্ঠকে "চিত্তাকর্ষক" বলে অভিহিত করেছেন।

## ব্যক্তিগত জীবন
### বাসস্থান
লোভাটোর ১৮তম জন্মদিনে, তিনি ক্যালিফোর্নিয়ার লস অ্যাঞ্জেলেসে ভূমধ্য শৈলীতে একটি বাড়ি ক্রয় করেন; এবং ২০১১ সালে জানুয়ারি মাসে রিহ্যাব ছেড়ে দেওয়ার পরে, তিনি লস অ্যাঞ্জেলেসের একটি "শান্ত গৃহে" বসবাস করার সিদ্ধান্ত গ্রহণ করেন।

### সম্পর্ক
লোভাটোর মায়ের সাথে তার বাবার বিবাহবিচ্ছেদ হওয়ার পর, তার বাবা প্যাট্রিকের সাথে কোনো ধরনের সম্পর্ক রক্ষা করার তার কোনো ইচ্ছা ছিল না। তার বাবার সাথে অবমাননাকর ও আন্তরিকতাশূন্য সম্পর্কের ব্যাপারে এক সাক্ষাৎকারে তিনি বলেছেন, "তিনি তুচ্ছ বা ঘৃণ্য ছিলেন, কিন্তু তিনি একজন ভালো মানুষ হতে চাইতেন। তিনি তার পরিবারকে ভালোবাসতেন এবং আমার মা যখন আমার সৎবাবার সাথে বিবাহ বন্ধনে আবদ্ধ হয়েছিলেন তখনও তার এতো বড় হৃদয় ছিল যে তিনি বলেছেন, 'আমি খুব খুশী যে (সে) তোমাদের লালনপালন করছে এবং সে কাজটি করছে যে কাজটি আমি থাকলে করতাম'।" লোভাটো তার বাবাকে নিয়ে বেশ কয়েকটি গান লিখেছেন। তার বাবা প্যাট্রিক, ২০১৩ সালের ২২শে জুন ৫৩ বছর বয়সে ক্যান্সারে আক্রান্ত হয়ে মৃত্যুবরণ করেছেন। তার মৃত্যুর পর, লোভাটো জানান যে তার বাবা মানসিকভাবে অসুস্থ ছিল এবং তারই সম্মানে তিনি "লোভাটো চিকিৎসা বৃত্তি কার্যক্রম" চালু করেছেন।

### ব্যক্তিগত সংগ্রাম
মাত্র ১৮ বছর বয়সে রিহ্যাবে যাওয়ার পূর্বে, লোভাটো বিষণ্নতা, এক ধরনের আহার ব্যাধি, নিজের ক্ষতি এবং হয়রানির ভুক্তভোগী ছিলেন। ২০১০ সালের ১লা নভেম্বরে, লোভাটো তার "শারীরিক এবং আবেগপ্রবণ সমস্যা"র চিকিৎসা করার জন্য, জোনাস ব্রাদার্স লাইভ ইন কনসার্ট থেকে নিজের নাম প্রত্যাহার করেছিলেন। একটি সংবাদপত্রের প্রতিবেদনে প্রকাশ করা হয়েছিল যে, তিনি অ্যালেক্স ওয়েলচ নামে একজন নারী নৃত্যশিল্পীকে ঘুষি মারার পর চিকিৎসা নেওয়ার সিদ্ধান্ত নিয়েছেন; তার বন্ধুরা এবং পরিবারের সদস্যরা তাকে আশ্বত করেছিল যে তার সাহায্যের দরকার আছে। লোভাটো বলেন যে তিনি উক্ত ঘটনাটির "সম্পূর্ণ দায়িত্ব" গ্রহণ করেছিলেন। ২০১১ সালের ২৮ই জানুয়ারিতে, টিম্বারলাইন নলসে ইনপেশেন্ট চিকিৎসা সম্পন্ন করে বাসায় ফিরে আসেন। তিনি স্বীকার করেছেন যে, তার বুলিমিয়া নার্ভোসা (এক ধরনের আহার ব্যাধি) ছিল, তিনি নিজেকে আঘাত করতেন এবং স্ব-চিকিৎসা হিসেবে "অন্যান্য কিশোর-কিশোরীদের মতো ব্যাথাকে লাঘব করার জন্য "নেশাজাতীয় দ্রব্য এবং অ্যালকোহল" গ্রহণ করেতেন। তিনি আরো জানান যে "তিনি মূলত মানসিকভাবে বিপর্যস্ত" হয়ে পড়তেন, তাই তার চিকিৎসার সময় দ্বিপদসংক্রান্ত অসদাচরণ (এক ধরনের মানসিক রোগ) নির্ণীত হয়েছিল। লোভাটো পরে জানান যে, তিনি এক দিনে বেশ কয়েকবার কোকেইন গ্রহণে অভ্যস্ত হয়ে পড়েছিলেন এবং উড়োজাহাজের মাধ্যমে পাচার হয়ে তার কাছে কোকেইন পৌঁছানো হতো।

২০১১ সালে এপ্রিল মাসে, লোভাটো সেভেনটিন নামক ম্যাগাজিনের একজন সম্পাদক হিসেবে নিযুক্ত হয়েছিলেন, যেখানে তিনি তার সকল জীবন সংগ্রাম নিয়ে একটি নিবন্ধ লিখেছিলেন। ২০১২ সালে মার্চে, এমটিভি *ডেমি লোভাটো: স্টে স্টং* নামে একটি তথ্যচিত্র প্রকাশ করেছিল, যেখানে লোভাটো পুনর্বাসন এবং তার ভালো হয়ে উঠার চিত্র প্রদর্শন করা হয়েছে। একই মাসে তিনি তার চতুর্থ স্টুডিও অ্যালবাম, ''ডেমির'' কাজ শুরু করেছিলেন। ২০১৩ সালের জানুয়ারিতে, একটি সংবাদপত্রের প্রতিবেদনে প্রকাশ করা হয়েছিল যে লোভাটো লস অ্যাঞ্জেলেসে ২ বছরেরও বেশি সময় ধরে একটি প্রশান্ত-জীবিত পরিবেশে থেকেছেন, কারণ তিনি মনে করতেন যে এটা হচ্ছে তার মাদকাসক্তি এবং আহার ব্যাধি থেকে মুক্ত হওয়ার একটি উপায়। ২০১৭ সালের ১৫ই মার্চে, লোভাটো তার অপ্রমাদের ৫ বছর পূর্তি উৎযাপন করেছেন।

### বিশ্বাস
লোভাটো খ্রিষ্টান ধর্মের একজন অনুসারী এবং তিনি তার ব্যান্ডের সাথে অনুষ্ঠান করার পূর্বে প্রার্থনা করেন। তিনি সমকামী পুরুষ অধিকার আদায়ের একজন সক্রিয় পৃষ্ঠপোষক হিসেবে কাজ করে। ২০১৩ সালে জুনে, যখন বিবাহ আইন প্রতিরক্ষা আইনটি প্রহত হওয়া থেকে বাধাপ্রাপ্ত হয়েছিল তখন তিনি একটি টুইটে লিখেছিলেন: "সমকামী পুরুষ, বিপরীতকামিতা, সমকামী মহিলা, উভকামিতা... আজকে কেউই অন্য কারো থেকে উত্তম নয়। এই দিনটি ক্যালিফোর্নিয়া এবং সমতার জন্য একটি অবিশ্বাস্য দিন" (Gay, straight, lesbian, bi. ... No one is better than any one else. What an incredible day for California AND for equality)। লোভাটো পরে বলেছেন, "আমি সমকামী পুরুষ বিবাহে বিশ্বাস করি, আমি সমতাতে বিশ্বাস করি। আমি মনে করি ধর্মের মধ্যে অনেক কপটতা রয়েছে। কিন্তু আমি খুঁজে পেয়েছি যে তুমি ঈশ্বরের সাথে তোমার নিজের মতো করে সম্পর্ক স্থাপন করতে পারবে এবং আমার এখনো ঈশ্বরের ওপর অনেক বিশ্বাস আছে।" ২০১৩ সালের নভেম্বরের শুরুতে, লাতিনার সাথে এক সাক্ষাৎকারে তিনি বলেছেন যে তিনি আধ্যাত্মিকতার মধ্যে জীবনে ভারসাম্য বজায় রাখার একটি গুরুত্বপূর্ণ অংশ খুঁজে পেয়েছেন। তিনি বলেন: "আমি সবসময়ের চেয়ে বর্তমানে ঈশ্বরের নিকটে আছি। আমার সাথে ঈশ্বরের আমার নিজের মতো করে একটি সম্পর্ক রয়েছে এবং এটাই হচ্ছে মূল বিষয়"।

২০১১ সালের ২৩শে ডিসেম্বরে, লোভাটো টুইটারে একটি বার্তার মাধ্যমে তার সাবেক নেটওয়ার্কের সমালোচনা করেছেন, যাদের সাথে তিনি ''শেক ইট আপ'' এবং *[[সো র‍্যান্ডম!]]*-এর কয়েকটি পর্বে কাজ করেছেন। সেখানে তারা আহার ব্যাধিকে বেশ কয়েকটি চরিত্রের মাধ্যমে ব্যঙ্গ করেছিল। ডিজনি চ্যানেল খুব দ্রুতই এর বিরুদ্ধে পদক্ষেপ গ্রহণ করে, লোভাটোর কাছে ক্ষমা প্রার্থনা করে বেশ কিছু সমালোচনার সম্মুখীন হওয়ার পর তাদের ভিডিও-অন-ডিমান্ড উৎস থেকে উক্ত অনুষ্ঠানের সকল পর্বগুলো সরিয়ে ফেলে।

লোভাটো একজন নারীবাদী হিসেবে নির্ধারিত হয়ছেন। ২০১৬ সালের ২৫শে জুলাইয়ে, ফিলাডেলফিয়ায় অনুষ্ঠিত ২০১৬ গণতান্ত্রিক জাতীয় সম্মেলনে তিনি মানসিক স্বাস্থ্য সম্পর্কে সচেতনতা বাড়ানো নিয়ে বক্তব্য রাখেন।

## মানবপ্রীতি
২০০৯ সালের মে মাসে, লোভাটো মার্কিন অংশীদারত্বে এওসিনোফিলিয়া ব্যাধির শিক্ষা বিভাগের "মাননীয় প্রতিনিধি" হিসেবে নিযুক্ত হয়েছিলেন। *ডিজনি'স ফ্রেন্ডস ফর চেঞ্জের* সাথে সংযুক্ত থাকার সময়, ২০০৯ সালে একটি উদ্যোগের অংশ হিসেবে লোভাটো, দ্য জোনাস ব্রাদার্স, মাইলি সাইরাস এবং সেলিনা গোমেজের সাথে মিলে *সেন্ড ইট অন* নামে একটি গান রেকর্ড করেছিলেন। এই গানটি বিলবোর্ড হট ১০০-এর ২০ নম্বর স্থানে অভিষেক করেছিল এবং এই গান হতে প্রাপ্ত সকল অর্থ ডিজনি বিশ্বব্যাপী সংরক্ষণ তহবিলের মাধ্যমে পরিবেশগত দাতব্য সংস্থায় দান করে দিয়েছে। ২০১০ সালের মার্চে দাতব্য সংস্থার জন্য লোভাটো এবং জো জোনাস *ম্যাক এ ওয়েভ* নামে আরেকটি গান রেকর্ড করেছিল। তিনি জয়েন দ্য সার্জ ক্যাম্পেইন!, ডুসামথিং.ওআরজি এবং ক্লিন এন্ড ক্লিনের জয়েন দ্য সার্জ-এর একজন মুখপাত্র ছিলেন; এই প্রতিষ্ঠানগুলোর মাধ্যমে একটি জাতীয় প্রচারণা করা হয়েছে, যেখানে কিশোর-কিশোরীদের তাদের সম্প্রদায়ের জন্য বিভিন্ন পদক্ষেপ গ্রহণ করতে উৎসাহ প্রদান করা হয়েছে।

২০১০ সালের জানুয়ারিতে, ২০১০ মার্কিন যুক্তরাষ্ট্র আদমশুমারির প্রস্তুতির জন্য ভোটো লাতিনো নামক সংস্থার জনসেবামূলক ঘোষণা *বি কাউন্টেড*-এ লোভাটো উপস্থিত হয়েছেন। ২০১০ সালের অক্টোবরে, তিনি হয়রানি বিরোধী সংস্থা, পিএসিইআরের মুখপাত্র হিসেবে নিযুক্ত হয়েছিলেন। *এ ডে মেড বেটার* নামক স্কুল প্রচারণায়ও লোভাটো অংশগ্রহণ করেছেন এবং ডোনেটমাইড্রেস.ওআরজি, কিডস উইশ নেটওয়ার্ক, লাভ আওয়ার চিলড্রেন ইউএসএ, সেন্ট জুড চিলড্রেন'স রিসার্চ হাসপাতাল এবং সিটি অফ হোপের সহযোগিতায় কাজ করেছেন। ২০১২ সালের এপ্রিলে, সেভেনটিন ম্যাগাজিনের সম্পাদক হিসেবে নিযুক্ত হয়েছিলেন, যেখানে তিনি তার ব্যক্তিগত সংগ্রামকে তার কিশোরী দর্শকের সামনে তুলে ধরেছিলেন। একই বছরের অক্টোবরে, লোভাটো *মিন স্টিঙ্কসের* (এটি একটি প্রচারণা যেখানে তারা মেয়েদের উপর হওয়া হয়রানির ওপর দৃষ্টি নিবদ্ধ করে) প্রতিনিধি হিসেবে নিযুক্ত হয়েছিলেন। ২০১৩ সালের মে মাসে, ওয়াশিংটন ডি.সি.তে অনুষ্ঠিত পদার্থের অপব্যবহার এবং মানসিক সাস্থ্য সার্ভিস প্রশাসন দ্বারা আয়োজিত জাতীয় শিশু মানসিক স্বাস্থ্য সচেতনতা সপ্তাহে কিশোর-কিশোরীদের পরামর্শদাতা এবং মানসিক স্বাস্থ্য সমস্যাসমৃদ্ধ তরুণ প্রাপ্তবয়স্কদের জন্য নিজেকে উৎসর্গ করেছিলেন। ২০১৩ সালের জুনের শেষার্ধে, *লোভাটো চিকিৎসা বৃত্তি কার্যক্রম* সৃষ্টির ঘোষণা করেছিলেন, যেটা তিনি তার বাবাকে উৎসর্গ করে তৈরি করা হয়েছিল। এই কার্যক্রমটির মাধ্যমে তিনি মানসিকভাবে অসুস্থ রোগীদের চিকিৎসা খরচ দিয়ে থাকেন। ২০১৩ সালের আগস্টে, তার ২১তম জন্মদিন উপলক্ষে আন্তর্জাতিক দাতব্য সংস্থা, ফ্রি দ্য চিলড্রেন দ্বারা আয়োজিত একটি কার্যক্রমে উপস্থিত হওয়ার জন্য কেনিয়ায় গিয়েছেন।

২০১৪ সালে মে মাসে, লোভাটো এলজিবিটি সম্প্রদায়ে তার অবদানের জন্য এনওয়াইসি প্রাইড সপ্তাহের জন্য প্রধান অভিনয়কারী এবং এলএ প্রাইড প্যারেড গ্র্যান্ড মার্শাল পদ লাভ করেছিলেন। এনওয়াইসি প্রাইডের মুখপাত্র পাট্টি দিলুইগি বলেছেন, "এলজিবিটি এবং নন-এলজিবিটি উভয়ের জন্য, সমতার ক্ষেত্রে সক্রিয় ভূমিকার জন্য, শারীরিক চিত্রের ওপর ইতিবাচক মন্তব্যের জন্য এবং তার জীবন সংগ্রামের সাথে অকটতা বা সরলতার জন্য ডেমি লোভাটো আজকের যুবাদের জন্য একজন আশ্চর্যজনক পথিকৃৎ হয়ে উঠেছেন। একটি সম্প্রদায় হিসেবে, ডেমির মতো একজন বন্ধু পেয়ে আমরা সৌভাগ্যবান।" একই সাথে লোভাটো মার্কিন বিবাহ সমতার মানবাধিকার প্রচারণার মুখপাত্র ছিলেন। উক্ত প্রচারণার ঘোষণার সময়, লোভাটো বলেছেন, "যদিও তুমি একজন এলজিবিটি কিংবা বিপরীতকামি হও, তোমার ভালোবাসা হচ্ছে বৈধ, সুন্দর এবং আশ্চর্যজনক ভালোবাসা। তাই চলো এই ভালোবাসাকে রক্ষা করি এবং তোমাদের প্রেমপূর্ণ, যত্নশীল, একই লৈঙ্গিক ভালবাসার মানুষের সাথে আইনত বিবাহ করার মাধ্যমে এই প্রচলনকে শক্তিশালী করি। অনুগ্রহ করে আমার সাথে এবং অধিকাংশ মার্কিন নাগরিকের সাথে যোগদান কর, যারা এই বিবাহ সমতাকে সমর্থন করে।" ২০১৬ সালের ২রা এপ্রিলে, ২৭তম জিএলএএডি মিডিয়া পুরস্কার অনুষ্ঠানে এলজিবিটি সম্প্রদায়ের সমতার ক্ষেত্রে গুরুত্বপূর্ণ অবদান রাখার জন্য তিনি জিএলএএডি অগ্রদূত পুরস্কার গ্রহণ করেছেন।

২০১৬ সালের জুনে, লোভাটো বন্দুক সহিংসতাকে বন্ধ করার জন্য একটি খোলা চিঠি স্বাক্ষর করা শিল্পীদের সাথে যোগদান করেছিলেন, তাদের এই কার্যক্রমটি বিলবোর্ড দ্বারা আয়োজিত হয়েছিল। একই মাসে, মানবাধিকার প্রচারণা ২০১৬ অরল্যান্ডো সমকামী পুরুষ নাইটক্লাব শুটিংয়ে ক্ষতিগ্রস্তদের প্রতি সম্মান জানিয়ে একটি ভিডিও প্রকাশ করেছিল; ভিডিওটিতে, লোভাটসহ আরো বেশ কয়েকজন উক্ত ঘটনায় নিহত ব্যক্তিদের কাহিনী উপস্থাপন করেছেন।

২০১৭ সালের জানুয়ারিতে, উই আন্দোলনের মাধ্যমে নারী ও শিশুদের জন্য কাজে অংশগ্রহণ করার জন্য লোভাটো কেনিয়ায় ফেরত গিয়েছেন। ২০১৭ সালের মার্চে, লোভাটোর অপ্রমাদ থেকে মুক্তির ৫ বছর উপলক্ষে একটি অনুষ্ঠানের আয়োজন করেছিলেন, উক্ত দিনে তিনি ক্যালিফোর্নিয়ার লস অ্যাঞ্জেলেস ভিত্তিক বেশ কয়েকটি দাতব্য সংস্থায় অর্থ দান করেছিলেন। লোভাটো কাজের ভিত্তিতে এলোমেলোভাবে বেশ কয়েকটি দল নির্বাচিত করেছিলেন, যেখানে পশু অধিকার, সমকামী অধিকার, দত্তকগ্রহণ অধিকারের সাথে সংশ্লিষ্ট সংস্থা অন্তর্ভুক্ত ছিল। একই মাসের ২২ তারিখে, দ্য জেন এন্ড টেরি সেমেল প্রতিষ্ঠানের দ্বিবার্ষিক খোলা মন অনুষ্ঠানে তিনি "সাহসে শিল্পসম্মত পুরস্কার"-এর সম্মাননা লাভ করেছেন, এই পুরস্কারটি তাদেরকে দেওয়া হয় যারা মানসিক স্বাস্থ্য বিষয়গুলোর কলঙ্ক হ্রাস করে এবং সচেতনতা বৃদ্ধিতে সহায়তা করে। ২০১৭ সালের মে মাসে, ফ্যাবলেটিকসের সাথে সক্রিয় সংগ্রহের সীমিত সংস্করণের জন্য অংশীদার হয়েছিলেন। এই সহযোগিতাটি জাতিসংঘের উদ্যোগ *গার্ল আপ*কে সহযোগিতা করার জন্য ছিল, যেখানে "বিশ্বের সবচেয়ে প্রান্তিক কিশোরীদের জন্য" কিছু করার জন্য অর্থ সংগ্রহ করা হয়েছিল।

## অ্যালবাম
### স্টুডিও অ্যালবাম
লোভাটো ২০১৭ সাল পর্যন্ত সর্বমোট ৬টি স্টুডিও অ্যালবাম প্রকাশ করেছেন। নিম্নে এর তালিকা উল্লেখ করা হলো:

## চলচ্চিত্রের তালিকা
### চলচ্চিত্র

### টেলিভিশন

## ট্যুরসমূহ

**শিরোনাম**
*ডেমি লোভাটো: লাইভ ইন কনসার্ট (২০০৯-১০)
*এ স্পেশাল নাইট উইথ ডেমি লোভাটো (২০১১-১৩)
*দ্য নিয়ন লাইটস ট্যুর (২০১৪)
*ডেমি বিশ্ব ট্যুর (২০১৪-১৫)

**সহযোগী শিরোনাম**
*ফিউচার নাউ ট্যুর  (২০১৬)

**প্রচারণামূলক**
*ডেমি লাইভ! ওয়ার্ম আপ ট্যুর (২০০৮)
*এন ইভেনিং উইথ ডেমি লোভাটো (২০১১)

**উদ্বোধনী পরিবেশন**
*জোনাস ব্রাদার্স – বার্নিন' আপ ট্যুর (২০০৮)
*অ্যাভ্‌রিল লাভিন – দ্য বেস্ট ড্যাম বিশ্ব ট্যুর (২০০৮)
*জোনাস ব্রাদার্স – জোনাস ব্রাদার্স বিশ্ব ট্যুর (২০০৯)
*জোনাস ব্রাদার্স – লাইভ ইন কনসার্ট বিশ্ব ট্যুর (২০১০)
*এনরিক ইগলেসিয়াস – সেক্স এন্ড লাভ ট্যুর (২০১৪)

## পুরস্কার ও মনোনয়ন
লোভাটো এ পর্যন্ত ১৪২টি পুরস্কারের জন্য মনোনীত হয়েছেন, যার মধ্যে তিনি ৬১টি পুরস্কার জয়লাভ করেছেন।

## গ্রন্থপঞ্জি
* স্টেয়িং স্ট্রং: ৩৬৫ ডেস এ ইয়ার, ফিওয়েল এন্ড ফ্রেন্ডস (১৯ নভেম্বর ২০১৩), 
* স্টেয়িং স্ট্রং: এ জার্নাল, ফিওয়েল এন্ড ফ্রেন্ডস (৭ অক্টোবর ২০১৪), 

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:শিশু পপ সঙ্গীতজ্ঞ
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন রক গায়িকা
বিষয়শ্রেণী:মার্কিন পপ রক কণ্ঠশিল্পী
বিষয়শ্রেণী:মার্কিন সমসাময়িক আরঅ্যান্ডবি শিল্পী
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নারী ব্যবসায়ী
বিষয়শ্রেণী:টেক্সাসের সক্রিয়কর্মী
বিষয়শ্রেণী:ডালাসের অভিনেত্রী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:মার্কিন জনহিতৈষী
বিষয়শ্রেণী:মার্কিন খ্রিস্টান
বিষয়শ্রেণী:মেক্সিকান বংশোদ্ভূত মার্কিন সঙ্গীতজ্ঞ
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:নির্যাতনবিরোধী সক্রিয়কর্মী
বিষয়শ্রেণী:হিস্পানিক ও লাতিনো আমেরিকান গায়িকা
বিষয়শ্রেণী:হিস্পানিক ও লাতিনো আমেরিকান নারীবাদী
বিষয়শ্রেণী:হলিউড রেকর্ডসের শিল্পী
বিষয়শ্রেণী:আইল্যান্ড রেকর্ডসের শিল্পী
বিষয়শ্রেণী:মানসিক স্বাস্থ্য সক্রিয়কর্মী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:রিপাবলিক রেকর্ডসের শিল্পী
বিষয়শ্রেণী:সেফহাউস রেকর্ডসের শিল্পী
বিষয়শ্রেণী:নিউ মেক্সিকোর সঙ্গীতশিল্পী
বিষয়শ্রেণী:টেক্সাসের সঙ্গীতশিল্পী
বিষয়শ্রেণী:নিউ মেক্সিকোর গানলেখক
বিষয়শ্রেণী:টেক্সাসের গীতরচয়িতা
বিষয়শ্রেণী:আলবুকার্ক, নিউ মেক্সিকোর সঙ্গীতজ্ঞ
বিষয়শ্রেণী:ডালাসের সঙ্গীতজ্ঞ
বিষয়শ্রেণী:এলজিবিটিকিউ নারীর সংস্কৃতি
বিষয়শ্রেণী:এলজিবিটিকিউ অভিনেত্রী
বিষয়শ্রেণী:মার্কিন এলজিবিটিকিউ সঙ্গীতশিল্পী
বিষয়শ্রেণী:মার্কিন যুক্তরাষ্ট্রের এলজিবিটি সঙ্গীতজ্ঞ
বিষয়শ্রেণী:নিউ মেক্সিকোর এলজিবিটি ব্যক্তি
বিষয়শ্রেণী:টেক্সাসের এলজিবিটিকিউ ব্যক্তি
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:মার্কিন নারীবাদী
বিষয়শ্রেণী:ইউনিভার্সাল মিউজিক গ্রুপের শিল্পী
বিষয়শ্রেণী:২১শ শতাব্দীর মার্কিন অভিনয়শিল্পী
বিষয়শ্রেণী:মার্কিন শিশু অভিনয়শিল্পী
বিষয়শ্রেণী:মার্কিন চলচ্চিত্র অভিনয়শিল্পী
বিষয়শ্রেণী:মার্কিন সোপ্রানো
বিষয়শ্রেণী:মার্কিন টেলিভিশন অভিনয়শিল্পী
বিষয়শ্রেণী:মার্কিন কণ্ঠাভিনয়শিল্পী
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:হিস্পানিক ও লাতিন আমেরিকান অভিনয়শিল্পী
বিষয়শ্রেণী:হিস্পানিক ও লাতিন আমেরিকান সঙ্গীতজ্ঞ
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:২১শ শতাব্দীর মার্কিন গীতরচয়িতা
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা